PROCES-VERBAL nr. ___din 
privind inițierea procedurii de consultare publică a rezultatelor chestionarului privind identificarea priorităților de dezvoltare ale comunei Ciocîlteni
Încheiat astăzi, ____________ 2026, la sediul Primăriei comunei Ciocîlteni, raionul Orhei.
Au participat:
Grupul de lucru constituit pentru organizarea și desfășurarea consultărilor publice, desemnat prin dispoziția Primarului comunei Ciocîlteni, în următoarea componență:
· [bookmark: _Hlk236382924]Buciușcanu Liubovi  – președintele grupului de lucru;
· Vrabie Natalia           – secretarul grupului de lucru;
· Tertera Elizaveta       – membru;
· Gîncu Raisa               – membru;
· Anghel Dumitrița       – membru.
· Manole Elena             – membru.
· Munteanu Dumitru     – membru.
· Oprea Mariana           – membru.
· Caluș Tudor               – membru.

Ordinea de zi
Examinarea și totalizarea rezultatelor consultării publice desfășurate prin chestionarea cetățenilor privind identificarea priorităților de dezvoltare ale comunei Ciocîlteni.
S-a constatat
În vederea identificării principalelor necesități și priorități investiționale ale comunității, Grupul de lucru a organizat procesul de consultare publică prin distribuirea chestionarelor în localitățile Ciocîlteni, Fedoreuca și Clișova Nouă, precum și discuțiilor cu cetățenii.
Anterior desfășurării sondajului, Grupul de lucru a stabilit modalitățile de informare și consultare publică, după cum urmează:
· publicarea anunțului pe pagina web oficială a Primăriei comunei Ciocîlteni;
· publicarea anunțului pe pagina oficială de Facebook a Primăriei;
· recepționarea recomandărilor și propunerilor la adresa electronică primaria.ciocilteni@apl.gov.md;
· afișarea anunțurilor pe panourile informative din satele Ciocîlteni, Fedoreuca și Clișova Nouă;
· organizarea dezbaterilor publice prin întruniri colective și pe sectoare.
În perioada consultărilor publice, membrii Grupului de lucru și angajații Primăriei au desfășurat discuții directe cu cetățenii, deplasându-se în toate sectoarele localităților componente ale comunei. Fiecărui participant i-au fost prezentate scopul și obiectivele chestionării, iar cetățenii au avut posibilitatea de a completa chestionarul și de a formula propuneri privind dezvoltarea comunității (model de chestionar se face anexă).
Participarea cetățenilor la procesul de consultare este confirmată prin listele de semnături întocmite în cadrul întrunirilor și prin materialele poze anexate la dosarul consultării publice.
În cadrul sondajului au fost distribuite 800 de chestionare, dintre care 565 au fost completate și validate, reprezentând o rată de participare de circa 70,6 %.
Scopul sondajului a fost identificarea principalelor necesități și priorități investiționale ale comunității, rezultatele acestuia urmând să constituie suport pentru actualizarea Strategiei de dezvoltare socio-economică a comunei, elaborarea proiectelor investiționale, stabilirea priorităților bugetare și fundamentarea documentelor aferente procesului de amalgamare voluntară.
În urma totalizării chestionarelor s-a constatat:
Au fost identificate următoarele priorități investiționale:
1. Reconstrucția sistemului de alimentare cu apă și modernizarea infrastructurii de apă și canalizare – 198 răspunsuri.
Cetățenii au solicitat:
· reconstrucția turnului de apă din satul Clișova Nouă;
· construirea și dotarea stației de tratare a apei aferente fântânii arteziene;
· instalarea stațiilor de tratare pentru celelalte cinci fântâni arteziene;
· modernizarea panourilor electrice;
· remedierea deficiențelor Stației de Epurare din satul Fedoreuca;
· renovarea sistemului de apeduct și canalizare.
2. Renovarea Casei de Cultură (sala de festivități) – 183 răspunsuri.
Locuitorii au evidențiat necesitatea modernizării clădirii pentru desfășurarea activităților culturale, educative și comunitare.
3. Reparația și întreținerea drumurilor locale – 158 răspunsuri.
Cetățenii au solicitat reabilitarea și întreținerea drumurilor comunale și a străzilor din toate localitățile comunei.
4. Alte priorități – 24 răspunsuri.
Au fost formulate propuneri privind:
· finalizarea renovării clădirii Primăriei;
· modernizarea iluminatului public;
· renovarea fostei grădinițe din satul Clișova Nouă și transformarea acesteia într-un centru multifuncțional;
· extinderea sistemului de gazificare;
· dezvoltarea sistemului public de canalizare;
· susținerea activităților economice locale;
· înființarea unui cabinet stomatologic;
· dezvoltarea serviciilor de proximitate;
· instalarea unui bancomat în comună.
Grupul de lucru constată că rezultatele sondajului reflectă necesitățile reale ale comunității, iar domeniul alimentării cu apă, canalizării și epurării apelor uzate, repararea acoperișului și sălii festive a Casei de cultură, drumurile locale reprezintă prioritatea investițională principală a locuitorilor.
S-a decis
1. Se aprobă procesul-verbal de totalizare a rezultatelor consultării publice și a chestionarelor completate de cetățeni.
2. Rezultatele sondajului se vor utiliza la actualizarea Strategiei de dezvoltare socio-economică a comunei Ciocîlteni, elaborarea proiectelor investiționale și stabilirea priorităților bugetare.
3. Prezentul proces-verbal, împreună cu raportul de sinteză, listele de participare, chestionarele și materialele fotografice, se anexează la dosarul consultării publice și constituie parte integrantă a documentației aferente procesului de planificare strategică și de amalgamare voluntară.
Drept pentru care s-a încheiat prezentul proces-verbal în două exemplare, astăzi, ____________ 2026.

Președintele Grupului de lucru                                  Buciușcanu Liubovi   
Secretarul Grupului de lucru                                      Vrabie Natalia

Membrii Grupului de lucru
· Buciușcanu Liubovi  – 
· Vrabie Natalia           – 
· Tertera Elizaveta       – 
· Gîncu Raisa               –
· Anghel Dumitrița       – 
· Manole Elena             – 
· Munteanu Dumitru     – 
· Oprea Mariana           – 
· Caluș Tudor               – 
